# **DECIZIA ETAPEI DE ÎNCADRARE**

## Nr. număr din 21.11.2016

Ca urmare a solicitării de emitere a acordului de mediu adresate de **Comuna Pericei**, cu sediul în com Pericei str. Apei nr. 239 jud Salaj, ., înregistrată la APM Salaj cu nr. 5963/11.10.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 21.11.2016, că proiectul **Extinderea reţelei de alimentare cu apa şi canalizare în comuna Pericei , judeţul Sălaj.** propus a fi amplasat în .comuna Pericei, loc. Pericei str. DN1H, Suseni şi Sugoly nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009, Anexa 2, la pct. 10, lit. b, pct. 13 lit. a)

b) Caracteristicile proiectului:

Rețelele de alimentare cu apă și canalizare propuse, vor fi pozate pe străzile din intravilanul comunei, terenul ocupat pe perioada execuției lucrărilor fiind spațiu public, apartinator comunei Pericei, cu drept de folosință pentru beneficiarul investiției și anume Comuna Pericei.

 Stația de ridicare a presiunii va fi amplasata in localitatea Pericei, la intersectia strazii Suseni 1 cu strada Suseni 2, terenul ocupat definitiv fiind domeniul public.

b1) mărimea proiectului:

prin proiect se propune:

Suprafetele de teren ocupate **temporar**, reprezentând terenuri in intravilan, pe durata executiei lucrarilor:

sistem de alimentare cu apa pentru localitatea Pericei: S = 1151 mp

retele de canalizare pentru localitatea Pericei: S = 871.50 mp

 TOTAL: S = 2022.50mp

Alimentare cu apa Pericei:

 - statia de ridicare a presiunii: S = 12.20 mp

 - camine de vane, golire si aerisire: S = 0.80 mp

 Total apa: S = 13 mp

 Retea de canalizare Pericei:

 - camine de vacuum in localitatea Pericei: S = 5.30 mp

 - camine de racord in localitatea Pericei: S = 0.80 mp

 Total canalizare: S = 6.10 mp

 TOTAL: S = 19.10 mp

Reţeaua de distribuţie a apei potabile va avea lungimea de 560,00 m .în localitatea Pericei

Reţeaua de distribuţie a apei potabile va avea lungimea de 1380,00 m pe str. DN1H

Rețelele de canalizare menajeră proiectate, în localitatea Pericei, vor fi realizate din tuburi PEHD, SDR 17, PN 10, cu Dn 110, în **lungime totală de 1245.00 m.**

Extinderea retelei de canalizare vacuumata se va realiza pe strada DN 1H din localitatea Pericei si va avea o **lungime totala de 1245.00m.**

Apele uzate menajere provenite din zona studiata, vor fi transportate, prin reteaua de canalizare vacuumata existenta, spre statia de vacuum a localitatii Pericei.

Conductele de transport a apei in localitatea Pericei, s-au dimensionat pentru etapa de perspectiva si pentru asigurarea debitului de apa pentru combaterea incendiilor. Aceastea se vor executa din polietilena de inalta densitate PE100HD, SDR17, PN10, (pentru Dn 110mm, și Dn 63 mm). Lungimea retelei de transport este de L=2030 m iar diametrele prevazute sunt:

Dn = 110 x 6.6 mm, cu lungimea **L=1940 m;**

Dn = 63 x 3.8 mm, cu lungimea **L=90 m.**

b2) cumularea cu alte proiecte: nu este cazul;

b3) utilizarea resurselor naturale: - nu este cazul .

Alimentarea cu energie electrică – nu este cazul:

b4) evacuarea apelor uzate: apele uzate menajere – nu este cazul .

b5) producţia de deşeuri: vor rezulta deşeuri pe durata realizării proiectului, necesitând implementarea unui sistem pentru gestionarea deşeurilor cf. legislaţiei specifice în vigoare; pentru organizarea de şantier se impune executarea unor lucrări pregătitoare şi asigurarea mijloacelor materiale şi umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 34 din 17.08.2016 emis de Primăria Comunei Pericei , extinderea se realizează pe domeniul public în intravilanul localitatii comunei Pericei ;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare;

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor;

Respectarea prevederilor actelor/avizelor emise de alte autorităţi pentru prezentul proiect;

Respectarea prevederilor STAS 10009/1988, privind nivelul de zgomot;

Realizarea reţelelor de canalizare etanşe pentru a preveni poluarea solului şi a pânzei freatice;

Interzicerea depozitării direct pe sol a deşeurilor sau a materialelor cu pericol de poluare;

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor.

i) **Conform prevederilor Ord. Nr. 1798/2007cu modificările ulterioare, titularul are obligaţia solicitării şi obţinerii autorizaţiei de mediu**

La şedinţa CAT din data de 21.11.2016 au fost solicitate următoarele acte / avize., solicitate notificare SGA, aviz ANIF, OSPA, DSP, punct de vedere Compania de Apă Someş SA

 .

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Dr. ing Aurica GREC**

 **Şef serviciu Avize, Acorduri, Autorizaţii**

 **ing. Gizella Balint**

 Întocmit,

ing. Filomela Pop